El combat del Puesto del Marqués va ser una operació militar lliurada el 14 d'abril del 1815, durant el transcurs de la Guerra de la Independència Argentina, entre forces de l'exèrcit del Nord al comandament del general Güemes, i l'avantguarda del exèrcit realista, en el marc de la tercera expedició a l'Alt Perú. L'acció va concloure amb una rotunda victòria patriota. José María Paz va dir que no va ser sinó "una carnisseria bàrbara i horrorosa", i un altre autor afirma que aquesta trista victòria va donar inici a un període de ferocitat i que conclouria amb la derrota de Rondeau.